open-index/open-wikipedia-markdown huggingface dataset:
שפוט: דיוקן עצמי

"**שפוט: דיוקן עצמי II**" (1979-1978 בקירוב) הוא הדפס מאת הצייר הישראלי אורי ליפשיץ.

## תיאור
הדפסו של אורי ליפשיץ הוא הידוע בסדרה בת שבעה הדפסים שיצר האמן בסדנת ההדפס ירושלים בשנת 1979-1978 בקירוב. שישה מבין הדפסים אלו הודפסו בסדרות בנות 6 עותקים (כ"א) אמנם בכל הספרות העבודה מתוארכת לשנת 1980, אולם היא הוצגה בתערוכה "אמן - סדנה - הדפס" שהתקיימה במוזיאון בית אורי ורמי נחושתן בפברואר שנת 1979. תצלום העבודה אף הופיע על כריכת ספר התחריטים והדפסי האבן של האמן.

במרכז העבודה, כמו בכל הדפסי הסדרה, מופיע תצלום דיוקנו העצמי של האמן. ליפשיץ גזר את הראש מן התצלום והוא צולם על ידי אריק קילמניק בתהליך של הטיה, כך שבכל אחד מן ההדפסים מופיע הראש בפרספקטיבה שונה ונטוייה יותר. התצלום הועבר אל לוח הדפסה עשוי אבץ באמצעות תצריב צילומי. מעל התצלום מופיעים כתמי צבע, היכולים להתפרש כדימוי דל דם נוזל, סימן של ספרית ימים ושרבוטים נוספים, שנוצרו על ידי אקווטינטת סוכר. בצדו העליון השמאלי של ההדפס מופיע דימוי של דובי, שנותר בטכניקה של תצריב. דימוי זה כבר הופיע בסדרת הדפסים "בובות ורובים" של ליפשיץ משנת 1974. בנוסף, בטקסט בכתב ידו של ליפשיץ מופיע שם הסדרה - "שפוט" ו-"Convicted" - בעברית ובאנגלית.

מאירה פרי להמן תיארה את השימוש הסדרתי בצילום כ"הולך וקטן, הולך ו'נמחץ', עד שבהדפס האחרון הוא נראה כאילו מגובה, כחלק מרצפה".. האלימות העצמית המופיע בעבודות הביאה את גדעון עפרת לתאר את סדרת העבודות כמבטאות "תהליך הדרגתי של חיסול האני".

## הערות שוליים

קטגוריה:סדנת ההדפס ירושלים
קטגוריה:תצריבים
קטגוריה:הדפס ישראלי
קטגוריה:יצירות משנת 1979
קטגוריה:מוזיאון ישראל: הדפסים
רחוב קוק 16

הבניין ב**רחוב קוק 16** (באנגלית: **16 Cook Street**) שבליברפול, נחשב לבניין השני בעולם שתוכנן בו קיר מסך בחזיתותיו. הוא תוכנן על ידי האדריכל פטר איליס ונבנה בשנת 1866. בזכות חשיבותו הרבה הוא מוגדר כבניין רשום בדרגה II*.

הבניין ברחוב קוק 16 נבנה כשנתיים לאחר בניין ה-Oriel Chambers שברחוב ווטר 14, והוא הבניין המוכר ביותר של איליס. קיר המסך בחזיתו הראשית מראה את התפתחות סגנונו של איליס כאדריכל. חלונותיו הגדולים והגבוהים מאפשרים לאור השמש לחדור לעומק רב בתוך הבניין וזאת בניגוד לבניינים הסמוכים לו.

ניכר כי האדריכל ג'ון וולבורן רוט, שנשלח על ידי אביו לליברפול בזמן מלחמת האזרחים האמריקאית, זמן קצר לאחר המערכה באטלנטה, שהתרחשה ב-1864, הושפע רבות משני הבניינים של פטר איליס.

ה-Oriel Chambers והבניין ברחוב קוק 16 הוזכרו באופן מובלט בפרק הראשון של הסדרה *Grundy's Northern Pride* כבניינים האהובים ביותר בצפון אנגליה. הסדרה עלתה לאוויר ב-9 בינואר 2007 והופקה על ידי חברת התקשורת הבריטית ITV.

## קישורים חיצוניים


* Page on the Liverpool Architectural Society website
* Historic England. "Details from image database (213944)"
* Oriel Chambers on Liverpool Engineering Walk Site


## הערות שוליים

קטגוריה:ליברפול: מבנים
קטגוריה:אנגליה: מבנים רשומים דרגה II*
Egg & Egli

**Egg & Egli** היא מכונית פתוחה בעלת מנוע בעירה פנימית, אשר יוצרה על ידי מהנדס הרכב השווייצרי **Rudolf Egg**, באמצעות קרן שמימן הבנק השווייצרי "Egli", בין השנים 1896–1919 בציריך, שווייץ

## היסטוריה
בשנת 1893 בנה רודולף אג רכב לשימושו הפרטי.

בשנת 1894 עברה חברת "Egg & Egli" ל-Wollishofen (שכונה של ציריך), ושינתה את שם החברה ל"Motorwagenfabrik Excelsior". בנוסף לכלי רכב, החברה ייצרה מנועים למטוסים שווייצרים.

לאחר שנת 1919 רודולף אג עבר לסחור במכוניות יצרן הרכב הצרפתי רנו.

## תצורות "Egg & Egli"
* תלת אופן - יוצר משנת 1896
* 4 גלגלים - יוצר משנת 1899 (הדגמים היו דומים לדגמי אולדסמוביל Curved Dash שיוצרו בדטרויט, ארצות הברית)

## קישורים חיצוניים

## הערות שוליים

קטגוריה:דגמי מכוניות שהושקו ב-1896
קטגוריה:מכוניות מיקרו
קטגוריה:מכוניות קבריולה
עונת 1943/1944 בליגת ארץ ישראל בכדורגל

**עונת 1943/1944 ב[[ליגת ארץ ישראל בכדורגל]]** (כונתה גם **ליגה א**' או **ליגה מלחמתית**) הייתה העונה התשיעית של הליגה הבכירה בכדורגל בארץ ישראל במהלך תקופת המנדט.

העונה חזרה לאחר הפסקת העונה שעברה.
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב-11 בספטמבר 1943 והסתיימה ב-1 ביולי 1944.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה היו 14 קבוצות ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו.

בתום העונה סיימה הפועל תל אביב במקום הראשון וזכתה באליפות, למרות שלא כל המשחקים הושלמו.
בעונה זו לא היו ירידות ליגה.

מלך השערים בעונה זו היה וורנר כספי ממכבי נתניה שכבש 15 שערים.

## טבלת הליגה

## הערות שוליים

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1943
קטגוריה:תחרויות כדורגל ב-1944
Bitch I'm Madonna

**Bitch I'm Madonna** (בעברית: **כלבה אני מדונה**) הוא סינגל שהוקלט על ידי הזמרת האמריקאית מדונה, בשיתוף הראפרית הטרינידדית ניקי מינאז'. השיר, מתוך אלבומה ה-13 של מדונה, Rebel Heart, יצא לאור ב-15 ביוני 2015 כסינגל השלישי מתוך האלבום, והיה ללהיט הגדול ביותר ממנו.

השיר עוסק בשמחה שמשרה מדונה על סביבתה. הווידאו קליפ הנלווה הפך לוויראלי בכל העולם, ובסופו ניתן לראות את מדונה, כשהיא חובשת כובע, ועליו כתובה המילה "שלום".

השיר הגיע למקום ה-84 במצעד הבילבורד הוט 100, הראשון במצעד שירי הדאנס קלאב, וה-58 במצעד שבקנדה.

## רקע וכתיבה
השיר נכתב על ידי מדונה, דיפלו, אריאל ראצ'שייד, מוזלה, טובי גד, ניקי מינאז' וסופי והופק על ידי מדונה, דיפלו וסופי. עם יציאתו, עורר השיר מחלוקות רבות בכל אתרי המוזיקה מכיוון שהיה פרובוקטיבי למדי ובנוסף לכך, גרם להד תקשורתי שבעקבותיו פורסמו כתבות רבות.

ישראל זכתה להתייחסות רבה באותו ארה, מכיוון שבסופו של הקליפ חבשה מדונה כובע ועליו הייתה כתובה המילה "שלום", ובנוסף לכך, גם בתחילת הקליפ של "Ghosttown", הייתה כתובה המילה "אזהרה", בשפות רבות וביניהן גם בשפה העברית.

בסמוך לצאתו של השיר הוציאה מדונה ארבעה עשר רמיקסים שונים לשיר, שנעשו על ידי דיג'יים רבים.

## וידאו קליפ
כאשר הכריזה מדונה שהשיר הוא הסינגל השלישי מתוך האלבום, היא גם אישרה את יציאת הווידאו קליפ הנלווה של השיר. היא העלתה פוסט באינסטגרם, ואמרה כי: "הקליפ שצילמתי יהיה הפתעה עבור מעריצי ומבקרי המוזיקה." השוואות רבות נעשו בין משתתפי הקליפ הזה לקליפ של "Bad Blood", של טיילור סוויפט. מדונה גם פרסמה תמונות מהקליפ, ובהן היה ניתן לראות את שיערה, כשהוא צבוע בוורוד, ואותה לובשת בגדים פרובוקטיביים. בנוסף לכך, כמה מאנשיה של הזמרת העלו טיזרים נוספים. הצילומים התקיימו בקומות העליונות של מלון סטנדרד בניו יורק, בניהולו של יונס אוקרלונד שאמר כי:

בקליפ ניתן לראות את מדונה, כשהיא בחדר צר וארוך. לאורכו של הקליפ מתקדמת מדונה אל דלת היציאה, ובדרך נתקלת באנשים בסיטואציות שונות. הסיטואציה שזכתה למרבית תשומת הלב בשל היותה הפרובוקטיבית ביותר, הייתה זו שבה היה ניתן לראות שתי נשים עירומות למחצה, בתוך אמבטיה. בקליפ השתתפו אמנים כגון: מיילי סיירוס, קניה וסט, קייטי פרי, ביונסה, ניקי מינאז' וריטה אורה.

הקליפ זכה להצלחה עולמית, ונכון לדצמבר 2017, מונה הצפיות שלו עומד על כ-258 מיליון צפיות, דבר אשר הופך אותו לנצפה ביותר שלה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי דיפלו
קטגוריה:שירים שהופקו על ידי מדונה
קטגוריה:וידאו קליפים שבוימו על ידי יונס אוקרלונד
קטגוריה:שירי הייפרפופ
קטגוריה:שירי מוזיקת דאנס אלקטרונית
קטגוריה:סינגלים בהוצאת אינטרסקופ רקורדס
Your Type

**Your Type** (בעברית: **הטיפוס שלך**) הוא שיר של הזמרת הקנדית קארלי ריי ג'פסן. השיר יצא לאור ב-9 בנובמבר 2015 כסינגל השלישי מתוך האלבום השלישי של ג'פסן, Emotion.

שיר זה הוא שיר סינת'-פופ בהשראת שנות ה-80 על אהבה נכזבת. הבלדה מוצאת את ג'פסן מביעה את התעניינותה בקשירת מערכת יחסים רומנטית עם מישהו, למרות אמונתה שהיא אינה הטיפוס שלו וחוקרת את מושג האהבה הנכזבת.

## ביקורת
באתר המוזיקה Stereogum זכה השיר לסיקור מקיף.

## הופעות וקידום
ב-1 במאי הופיעה ג'פסן עם השיר בתערוכה בבייג'ינג, סין. היא הופיעה עם השיר גם בתוכנית "Late Night" עם סת' מאיירס.

## מיקומי שיא

## קישורים חיצוניים

## הערות שוליים

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי קארלי ריי ג'פסן
קטגוריה:שירים שנכתבו על ידי קרל פאלק
קטגוריה:שירים שנכתבו על ידי רמי יעקב
קטגוריה:שירים שהופקו על ידי רמי יעקב
קטגוריה:סינגלים בהוצאת 604 רקורדס
קטגוריה:סינגלים בהוצאת אינטרסקופ רקורדס
עונת 1944/1945 בליגת ארץ ישראל בכדורגל

**עונת 1944/1945 ב[[ליגת ארץ ישראל בכדורגל]]** (כונתה גם **ליגה א**') הייתה העונה העשירית של הליגה הבכירה בכדורגל בארץ ישראל במהלך תקופת המנדט.

באותה עונה הוחלט כי הליגה תחולק לשני מחוזות - צפון ודרום, ונקבע כי משחק בין 2 האלופות המחוזיות יכריע את גורל אליפות ארץ ישראל.

העונה החלה ב-2 באוקטובר 1944 והסתיימה בנובמבר 1945.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה במחוז צפון שיחקו 8 קבוצות (7 למעשה בשל פרישתה של הפועל הרצליה מהליגה).
בליגה מחוז דרום שיחקו 7 קבוצות.

בתום העונה זכתה הפועל תל אביב באליפות מחוז הצפון ובית"ר תל אביב באליפות מחוז הדרום.

משחק הגמר בוטל ולא הוכרזה אלופה לליגה בעונה זו.
סיבת ביטול משחק הגמר שנוייה במחלוקת, כאשר אנשי בית"ר טוענים כי בשל חוזקה של קבוצתם פחד מרכז הפועל אשר שלט בגופי ההתאחדות לקיים משחק זה ולהפסיד לבית"ר תל אביב.

בעונה זו לא היו ירידות ליגה.

משה ליטבק ממכבי רחובות היה מלך השערים של מחוז דרום בעונה זו עם 12 שערים, והרצל פריצנר ממכבי תל אביב היה מלך השערים של מחוז צפון עם 10 שערים.

## טבלת הליגות
### מחוז צפון

### מחוז דרום

## הערות שוליים

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1944
קטגוריה:תחרויות כדורגל ב-1945
טין ניק סטנדאפ שואו

**טין ניק סטנדאפ שואו** היא תוכנית טלוויזיה יומית בטלוויזיה בישראל, ששודרה בערוץ טין ניק החל מ-14 בדצמבר 2017 עד שנת 2018. בתוכנית משתתפים כוכבי רשת, ומנחים כוכבי נוער וילדים.

## רקע
התוכנית "טין ניק סטנדאפ שואו" היא תוכנית סטנד-אפ לילדים, בעלת פאנל של סטנדאפיסטים, העושים כל מיני מערכונים לילדים ונוער. בכל תוכנית מגיע מפורסם אחר אשר מנחה את התוכנית ועושה סטנדאפ בפעם הראשונה בחייו ובנוסף עושה קטע מצולם קצר.

### פאנל הסטנדאפיסטים
* מתן לקס
* יוסי גבני
* אור ליפל
* מור חן
* אפרת אברמוב
* עומר בורשטיין
* גיורא זינגר
* מיטל אבני
* אלמוג שור

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות סטנד-אפ ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:TeenNick: תוכניות וסדרות
עונת 1946/1947 בליגת ארץ ישראל בכדורגל

**עונת 1946/1947 ב[[ליגת ארץ ישראל בכדורגל]]** (כונתה גם **ליגה א**') הייתה העונה ה-11 והאחרונה של הליגה הבכירה בכדורגל בארץ ישראל במהלך תקופת המנדט.

העונה חזרה לאחר הפסקת הליגה בעונה שעברה.
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב-12 באוקטובר 1946 והסתיימה ב-27 בספטמבר 1947.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה התחילו 15 קבוצות (ולאחר הורדתה של הכח תל אביב לליגה השנייה, 14 קבוצות) ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו.

בנוסף, הליגה בעונה שלאחר מכן, 1947/1948, הופסקה בעקבות קרבות מלחמת העצמאות, ולכן זו הייתה העונה האחרונה בארץ ישראל תחת שלטון המנדט, וטרום מדינת ישראל שהגיעה לסיומה החוקי. הליגה הומשכה על ידי הליגה הישראלית בכדורגל שהוקמה לאחר הקמת מדינת ישראל.

בתום העונה סיימה מכבי תל אביב במקום הראשון וזכתה באליפות.
בעונה זו הפועל רחובות והפועל הרצליה ירדו לליגה ב' לעונה הבאה. כמו כן הכח תל אביב הורדה לליגה ב' של העונה הזאת לאחר שלא הופיעה למשחקיה 3 פעמים.

יוסף מרימוביץ' ממכבי תל אביב היה מלך השערים בעונה זו עם 30 שערים.
## טבלת הליגה

## מלך השערים

## הערות שוליים

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1946
קטגוריה:תחרויות כדורגל ב-1947
אימפריה (מתחם עסקים)

**מתחם עסקים "אימפריה"** (ברוסית: **«Деловой комплекс «Империя**) הוא קומפלקס בניינים שנמצא ב"מוסקבה סיטי", מרכז העסקים הבינלאומי של מוסקבה. הקומפלקס משתרע על פני 287,723 מטרים רבועים (3,097,020 רגל רבוע), והוא כולל גורד שחקים בן 60 קומות שהושלם בגובה 239 מטרים (784 רגל) ובניין בן 14 קומות בגובה 53 מטרים (174 רגל) הנמצא בבנייה. נכון לשנת 2025, גורד השחקים של הקומפלקס הוא הבניין ה-20 בגובהו במוסקבה, ה-21 בגובהו ברוסיה והבניין ה-35 בגובהו באירופה.

בניית המגדל הגבוה החלה בשנת 2006 והסתיימה ב-2011. קומפלקס עירוב השימושים מאגד בתוכו משרדים, מסחר, בית מלון ומגורים במה שמכונה "עיר ורטיקלית" הודות לרב שימושיות שלו.

מאז 2012, גורד השחקים מנוהל על ידי חברת הפיתוח Solvers Estate . בתחילת 2015, היא מיתגה מחדש את המגדל, ושינתה את שמו מ-Imperia Tower למתחם עסקים "אימפריה".

בקומה 1 יש מגרש חניה וגלריית הקניות "Empire Blackyard", המחברת את קריית ערי הבירה השכנה עם ליבת מוסקבה סיטי, שם, בין היתר, תחנות המטרו "ויסטבוצ'נאיה" ו-"דלובוי צנטר ".

בקומה ה-56 ממוקם מוזיאון מוסקבה סיטי . המוזיאון הראשון והיחיד של גורדי שחקים ובנייה לגובה במוסקבה. המוזיאון נסגר במאי 2022.

בקומה ה-56 ממוקם בר קוקטיילים HIGH BAR עם מטבח אירופאי ואסייתי.

בקומות 58 ו-59 ממוקם Atmosfera Private Fitness, מועדון כושר עם ספא.

## "סיטי-4" (לשעבר "אימפריה-2")
אחרי רכישת החלקה על ידי Sezar Group באוקטובר 2024, נמשכת בנייתו של מרכז העסקים "סיטי-4" שאמורה להסתיים ב-2027. מרכז העסקים יהיה בגובה 68 מטר ו-18 קומות.

ב-1 בנובמבר 2025 פורסם שבורסת מוסקבה רכשה מ-Sezar Group את "סיטי-4" כדי למקם בה את המטה שלה אחרי סיום הבנייה. 

## קישורים חיצוניים

* 
* אתר האינטרנט הרשמי של בר קוקטיילים HIGH BAR
* מגדל אימפריה באתר המועצה לעירוניות אנכית (CTBUH)

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: בתי מגורים
ניקולאי לבדב

**ניקולאי איגורייביץ' לבדב** (ברוסית: **Николай Игоревич Лебедев**; נולד ב-16 בנובמבר 1966) הוא תסריטאי, מפיק ובמאי רוסי.

## ביוגרפיה
אביו, איגור ניקולאייביץ' לבדב, היה קצין במשמר הגבול הסובייטי ולאחר מכן עבד כמהנדס במפעל אלקטרוני בעיר קישינב. ניקולאי נקרא על שם סבו. אמו, ילנה אלכסיי בנה, הייתה כלכלנית ומוצאה ממשפחת קוזאקים, מדרום רוסיה.

כבר מילדותו ניקולאי נמשך לתחום הקולנוע, דבר שהוריו טיפחו אצלו ותמכו בו.

הוא למד עיתונות באוניברסיטת מוסקבה וסיים לימודיו שם ב-1991 ובשנת 1993 השלים את לימודי התסריטאות מ-VGIK. במקביל ללימודיו עבד כעיתונאי בטלוויזיה המולדבית וכתב מספר תוכניות ילדים לטלוויזיה.

בשנים 1995–1996 היה לבמאי ותסריט הגרסה הרוסית של "רחוב סומסום", ששודרה בערוצים NTV וב-ORT.

משנת 1997 החל לביים סרטי קולנוע בכוחות עצמו ועם השנים ביים סרטים מוצלחים לרבות, "הכוכב", "כלב זאב" (שהיה לסרט הפנטזיה הראשון מסוגו ברוסיה), "אגדה מספר 17" (שזכה להצלחה רבה בקולנוע הרוסי) וסרט האסונות "הטיסה".

בשנת 2020 תכנן להתחיל בצילומי הסרט "האמן ומרגריטה", אך בעקבות התפרצות נגיף הקורונה ברוסיה, נאלץ לעצור את ההפקה. הוא הוחלף על ידי במאי אחר ובסופו של דבר התמקד בהפקת הסרט נירנברג אודות משפטי נירנברג.

## חייו האישיים
הוא נשוי לאירינה לבדבה, כלכלנית. יש לו בת אחת: סבטלנה.

## פילמוגרפיה קולנועית

## קישורים חיצוניים

* 

## הערות שוליים

*
קטגוריה:במאי קולנוע רוסים
קטגוריה:בוגרי המכון לקולנוע על שם גרסימוב
קטגוריה:רוסים שנולדו ב-1966
חופית אדומת-צוואר

**חופית אדומת-צוואר** (שם מדעי: *Calidris ruficollis*) היא מין עוף נודד מהסוג חופית שבמשפחת החרטומניים. מקור השם המדעי של הסוג מגיע מיוונית עתיקה, kalidris או skalidris, והוא מונח שאריסטו השתמש בו לתיאור מספר עופות מים אפורים. שם המין, *ruficollis*, מגיע מלטינית: *rufus*, "אדום" ו-*collum*, "צוואר".

בישראל חופית אדומת-צוואר היא מזדמנת נדירה ביותר, עם תצפית אחת בלבד מ-15 באפריל 2003 באילת. היא שהתה באזור שמונה ימים ואז המשיכה בדרכה.

## תיאור
חופית זו היא בין החופיות הקטנות ביותר. ממדיה הם: 17-13 ס"מ אורך, 37-28 ס"מ מוטת כנפיים ומשקלה בין 21–51 גרם. היא דומה מאוד לחופית קטנה, (*Calidris minuta*), והשתיים אף נחשבו בעבר כאותו מין. גודלה הקטן, מקורה הדק והכהה, רגליה הכהות ותנועותיה המהירות מבדילות את החופית אדומת הצוואר ממינים אחרים של חופיות כהות רגליים אחרות.

למבוגר בעונת הרבייה יש חזה כתום לא מפוספס, הגובל בכתמים כהים המפרידים את נוצות בטנו הלבנה וצווארו. על גבו צורת V לבנה. בחורף נוצותיו קשות לזיהוי, אף על פי שרגליו קצרות יותר וכנפיו ארוכות יותר מחופית קטנה. לעופות הצעירים יש צבעי נוצות מנוגדים יותר, וקווים לבנים חלשים יותר לאורך הגב. צליל קריאתם הוא "סטיט" צרוד.

## תפוצה ומרחב מחיה
חופית אדומת-צוואר היא עוף נודד. מקננת על קו החוף הארקטי של מזרח אירואסיה, ומחוץ לעונת הרבייה נמצאת בדרום-מזרח אסיה ואוסטרלאסיה. גבול התפוצה הדרומי שלה מגיע עד טסמניה וניו זילנד. היא נצפית לעיתים קרובות במערב אלסקה, ולעיתים במקומות אחרים באמריקה. במערב אירופה היא נחשבת מזדמנת נדירה.

## התנהגות
חופית אדומת-הצוואר היא ידידותית מאוד מחוץ לעונת הרבייה שלה ועפה בלהקות עם עוד מינים של חופיות קטנות, כמו חופית מגלית ו-*Calidris acuminata*.

### רבייה
בית הגידול שלה בעת הקינון הוא טונדרה. היא מקננת על הקרקע, ומתרבה מהאביב עד הקיץ.

### תזונה
היא מחפשת מזון במקומות רטובים מלאי דשא ובוץ רך. היא בעיקר מרימה מזון שהיא מאתרת בעזרת הראייה. במרחב המחיה שלה מחוץ לעונת הרבייה היא מחפשת מזון בעיקר באזורים שהגאות לא הגיעה אליהם בקווי החוף או לאורך השוליים הבוציים של אגמי מים מתוקים. לרוב היא אוכלת חרקים וחסרי חוליות קטנים אחרים.

## סכנות
מין זה נמצא במצב שימור קרוב לסיכון. הסכנה העיקרית של המין היא אובדן בתי גידול שבהם הוא עוצר בעת הנדידה מעל הים הצהוב. צמצום בבתי גידול בים הצהוב גורם לירידה מתמשכת בכמות האוכלוסייה של עופות מים. כ-65% מבתי הגידול על קו החוף של הים הצהוב נעלמו ב-50 השנים האחרונות ובתי הגידול שלו נעלמים כרגע בקצב של כאחוז אחד בשנה מאז שנות השמונים בעקבות התפתחות החקלאות והגידול באזור.

מאות עופות מתו כתוצאה מחומרי הדברה במערב אוסטרליה.

## גלריה

File:Calidris ruficollis P4233842.jpg|בעת אכילה
File:Calidris ruficollis summer plumage.JPG|נוצות קיץ
File:Red-necked Stint redcliffe95.ogv|בקווינסלנד, אוסטרליה
File:Curlew Sandpiper manly.ogg|בעת אכילה
File:Calidris ruficollis - Pak Thale.jpg|חופית אדומת-צוואר


## קישורים חיצוניים

* חופית אדומת-צוואר באתר הצפרות הישראלי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:חרטומניים
קטגוריה:ארץ ישראל: חרטומניים
קטגוריה:בעלי חיים שתוארו ב-1776
כלב זאב (סרט)

**כלב זאב** או בשמו המלא **כלב הזאב משבט הזאבים האפורים** (ברוסית: **Волкодав из рода Серых Псов**) הוא סרט קולנוע רוסי משנת 2006 מסוגת פנטזיה אפית, המבוסס על רומן באותו השם מאת מריה סמיונובה.

עם אחד מתקציבי הקולנוע הגדולים בהיסטוריה של הקולנוע הרוסי הסרט היה לאחד הסרטים היקרים בתולדות המדינה ועם זאת גם זכה להצלחה גדולה במולדתו, הוא היה מועמד לפרס ניקה וזכה בפרס נשר הזהב לעיצוב ההפקה הטוב ביותר, כשמבחינה מסחרית הוא זכה גם כן להצלחה כאשר לעומת תקציב של 20 מיליון דולר, הוא הכניס למעלה מ-42 מיליון דולרים בסך הכל.

אמנם הסרט לא זכה להפצה נרחבת במדינות הדוברות אנגלית בעולם, למרות שחברת ההפצה סנטרל פרטנרשיפ שיתפה פעולה עם Momentum Pictures לצורך תרגום הסרט לשפה האנגלית הסרט זכה לשבחי ביקורת מעטים למדי.

לאחר צאת הסרט הופקה סדרת טלוויזיה בשם "כלב הזאב הצעיר", המגוללת את קורותיו של כלב הזאב בצעירותו. מהווה פריקוול לסרט.
## תקציר עלילת הסרט
ילד קטן עד לטבח של הוריו, משפחתו וכל השבט שלו, על ידי ברון דמים זדוני.

שנים רבות מאוחר יותר, הילד הפך לגבר מצולק, מומחה באומנות החרב וחברו הטוב ביותר של העטלף. יחד עם חיית המחמד העכברית הזו, הוא יוצא למצוא נקמה ובדרך הופך לשומר ראשה של נסיכה יפהפייה שמתאהבת בו.
## צוות השחקנים
* אלכסנדר בוכארוב — כלב הזאב
* אוקסנה אקינשינה — הנסיכה
* אלכסנדר דומוגארוב — אוכל האדם וברון הדמים
* גנאדי מאקוייב — ז'אדובה
* איגור פטרנקו — הנסיך לוצ'זאר
* אנאטולי בלי — הנסיך ויניטאר
* אנדריי רודנסקי — טילרון
* אלכסיי קורולב - אבא של כלב זאב

## הפקה
זכויות ההסרטה של הספר נרכשו מידי המחברת מריה סמיונובה על ידי אולפני סנטרל פרטנרשיפ כבר בשנת 2000 ומונה במאי לסרט, אך ההפקה התעכבה.

בשנים 2005-2006, הבמאי ניקולאי לבדב נשכר לביים ניסיון נוסף. הוא נרתם לכתיבת התסריט ועבד במשך שעות בצמוד למחברת הספר.

צילומי החוץ נערכו בסלובקיה כשצילומי הפנים נערכו באולפני מוספילם.

תחילה תוכנן להוציא את הסרט לאקרנים ב-1 בינואר 2007, אך לבסוף שוחרר לאקרנים קודם — ב-28 בדצמבר 2006.

להקת הרוק "אליסה" צילמה את הקליפ "בקצות השמיים" («На пороге неба») כשיר נושא לסרט, אך לא הוכנס בפועל לפסקול הרשמי.

## פרסים ומועמדויות

## קישורים חיצוניים
*  

* קדימון הסרט  וצילומי מסך 
## הערות שוליים

קטגוריה:סרטי 2006
קטגוריה:סרטי ניקולאי לבדב
קטגוריה:סרטים ברוסית
קטגוריה:סרטים רוסיים מבוססי ספרים
קטגוריה:סרטי פנטזיה רוסיים
קטגוריה:זוכי פרס ניקה
קטגוריה:זוכי פרס נשר הזהב הרוסי
קטגוריה:מיתולוגיה סלאבית בקולנוע
רכס בלו

**רכס בלו** (באנגלית: **Blue Range**; מילולית: "הרכס הכחול") הוא רכס ההרים בהרי הרוקי הקנדיים, על קו פרשת המים של אמריקה, בשטח הפארק הלאומי באנף, בדרום מערב פרובינציית אלברטה שבקנדה.
## גאוגרפיה
ברכס מצויים ההרים הבאים:

## היסטוריה
### מקור השם
הרכס נקרא כך בשל צבעו הכחלכל, כאשר צופים בו ממרחק.

## לקריאה נוספת

* C. Simon L. Ommanney, **[https://books.google.co.il/books?id=KiEsAQAAIAAJ&pg=PA1198-IA3&lpg=PA1198-IA3&dq=%22Blue+Range%22+alberta&source=bl&ots=em3XWrUERa&sig=C45Wn5eNBT9_VVlTyPCS_5Ag3Fg&hl=en&sa=X&ved=0ahUKEwikuc-lu6DYAhUGIsAKHRERCt84ChDoAQhGMAk#v=onepage&q=Blue%20range&f=false Glaciers of Canada, Glaciers of the Canadian Rockies]**, U.S. Geological Surevey Professional Paper, p. 217


## קישורים חיצוניים

* תצלום לוויין ותמונות של רכס בלו
* הרים ונחלים ברכס בלו

## הערות שוליים

בלו
בלו
הוגו מרום

**הוגו מרום** (9 באוקטובר 1928 – 7 בינואר 2018) היה ממייסדי חיל האוויר הישראלי ובעברו טייס תובלה בחיל, היה מפקדה הראשון של טייסת 110. שימש כטייס הניסוי הראשון של משרד הביטחון, טייס אווירובטיקה ומתכנן שדות תעופה.

## קורות חיים
נולד בעיר ברנו שבצ'כוסלובקיה בשם Hugo Meisl. ביולי 1939, חודשיים לפני פרוץ מלחמת העולם השנייה נשלח עם אחיו לליברפול, אנגליה, במסגרת הקינדר-טרנספורט שאורגן על ידי ניקולס וינטון. כל בני משפחתו שנשארו בצ'כיה, למעט בת-דודה אחת נספו בשואה.

בשנים 1944–1945 השתתף בגדנ"ע אוויר של חיל האוויר המלכותי. עם סיום המלחמה שב לצ'כיה ולמד הנדסת מכונות.

בתחילת 1948, עם פרוץ מלחמת העצמאות, התנדב וגויס לקורס טיס בחיל האוויר הצ'כי, יחד עם חברו ג'ו אלון. בחודש פברואר 1949 הגיע לישראל עם טייסים צ'כים נוספים ושובץ בטייסת 100 גף ג', בבאר שבע. קיבל פיקוד על גף ג' בטייסת בטרם קבלת דרגה וכנפי טיס בחיל האוויר הישראלי. בתקופת המלחמה השתתף במבצעים בנגב והקים את ביתו בירושלים.

לאחר המלחמה לקח חלק בהקמת בית הספר לטיסה של חיל האוויר בבסיס סירקין ואף השתתף כחניך בקורס הטיס הראשון שנערך בו.

בשנת 1953, לאחר שירות של מספר שנים כמדריך בבית הספר לטיסה, נבחר להקים את טייסת 110 אשר הפעילה בבסיס חצור את מטוסי המוסקיטו שנקנו מהבריטים.

לאחר שחרורו מצה"ל מונה לטייס הניסוי של משרד הביטחון. בין השנים 1959 ו-1964 ביצע ניסויי טיסה בכלי טיס רבים שרכש חיל האוויר, בהם מטוסי פוגה מגיסטר, סטרטוקרוזר ואחרים.

משנת 1964 החל לייעץ בתחום תכנון שדות תעופה בישראל ובעולם במסגרת חברת "הוגו מרום יועצי תעופה" שהקים. להוגו מרום 22,000 שעות טיסה, מתוכן 9,500 שעות טיסה כטייס ניסוי. הטיס 156 סוגים שונים של כלי טיס.

## חיים אישיים
בתו היא הפסלת איוי פוליג. נפטר ב-7 בינואר 2018.

## קישורים חיצוניים
* 
* 
* 
* הוגו מרום באתר מתקומה לשחקים
* 
* 

## הערות שוליים

קטגוריה:רבי-סרנים בצה"ל
קטגוריה:טייסי חיל האוויר הישראלי
קטגוריה:עולים לאחר קום המדינה: 1948–1950
קטגוריה:טייסי ניסוי ישראלים
קטגוריה:עובדי משרד הביטחון
קטגוריה:ניצולי הקינדר-טרנספורט
קטגוריה:ניצולי השואה: צ'כיה
קטגוריה:ילדים בשואה: צ'כיה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1928
קטגוריה:ישראלים שנפטרו ב-2018
טמוזולומיד

**טמוזולומיד** (בלועזית: **temozolomide **בקיצור:** TMZ**; שמות המותג **טמודל**, **טמוקד** או **טמודר** (**temodal**, **temcad** ו-**temodar**)) היא תרופה כימותרפית העשויה חומר אלקילציה הנלקחת באופן אורלי (דרך הפה) המשמשת לטיפול בכמה סוגי סרטן המוח; התרופה משמשת לטיפול קו שני באסטרוציטומה וכטיפול קו ראשון בגליובלסטומה מולטיפורמה.
הטמודל היא תרופה הכלולה בסל הבריאות בישראל.

## תופעות לוואי
תופעת הלוואי השכיחה ביותר היא דיכוי מח העצם. תופעות לוואי נפוצות הן בחילות והקאות, אשר בהן ניתן לטפל בתרופות מתאימות. השכיחות של בחילות קשות והקאות היא בסביבות 4% לכל מטופל. ניתן לקחת טיפול למניעת הקאות לפני לקיחת הטמודל או לפני תחילת הטיפול בטמודל. בשל זאת הטמודל נלקח לאחר צום של שעתיים או שעה.
תופעות לוואי אחרות הן נשירת שיער (הנשירה מתחילה בדרך כלל שלושה או ארבעה שבועות לאחר תחילת נטילת הטמודל), סחרחורת, קוצר נשימה, חום וצמרמורות.

הטמוזולומיד עלול לגרום לעקה גנטוקסית ולהתפתחות עוברית בלתי תקינה - מומים מולדים (גורם טרטולוגי) ולכן אין ליטול את התרופה במהלך הריון, וכן בעת הנקה בשל הסיכון של הפרשת התרופה לתוך חלב אם.

התרופה יכולה לגרום לאי-פוריות בקרב נשים, וכן לרעילות תאי הזרע בקרב גברים לאחר נטילת התרופה, ועל כן מומלץ לא להשתמש בתא זרע להפריה בששת החודשים שלאחר נטילת התרופה. כמו כן ייתכן נזק בלתי הפיך לפוריות הגבר, ולכן מקובל שגברים מקפיאים זרע בטרם תחילת הטיפול.

לעיתים רחוקות הטמוזולומיד יכול לגרום כשל נשימתי אקוטי או נזק לכבד.

## מנגנון הפעולה של התרופה
הטמוזולומיד פועל באמצעות אלקילציה/מתילציה של ה-DNA, אשר לרוב מתרחשת במיקום N-7 או במיקום O-6 של שאריות הגואנין. מתילציה זו גורמת נזקים ל-DNA בתאים הסרטניים, ובסופו של דבר למותם. עם זאת ישנם תאים סרטניים המסוגלים לתקן נזק זה, דבר המפחית את היעילות הטיפולית של הטמוזולומיד. תאים אלה המסוגלים להתמודד עם הטמוזולומיד מכילים חלבון AGT  (O6-alkylguanine DNA alkyltransferase) המצוי בגן MGMT בבני אדם. בחלק מהגידולים, השתקה אפיגנטית של ה-MGMT מונעת סינתזה של אנזים זה, וכתוצאה מכך גידולים אלה הם יותר רגישים לטמוזולומיד. מאידך נוכחות של חלבון AGT בגידול, משמעה שהגידול לא ייפגע על ידי הטמוזולומיד, ולתרופה תועלת מועטה לחולה. על מנת לבדוק את יעילותו, מבוצעת בדיקת MGMT  (O-6-methylguanine-DNA methyltransferase) לחולה, בטרם תחילת הטיפול.

## היסטוריה
הטמוזולומיד פותח על ידי מלקום סטיבנס באוניברסיטת אסטון שבברמינגהאם.

הטמוזולומיד נמכר בארצות הברית החל מאוגוסט 1999, ובמדינות אחרות מאז ראשית שנות ה-2000.

## מחקרים בדבר שילובים
מחקרים וניסויים קליניים בודקים שילובים המגבירים אל היעילות של הטמוזולומיד.

ניסויים קליניים הראו כי תוספת של כלורוקין משפרת את יעילות הטמוזולומיד בטיפול בגליומה.

כמו כן, ניסויי מעבדה מראים שטמוזולומיד פועל ביעילות רבה יותר כנגד תאי מוח סרטניים בשילוב עם EGCG המצוי בתה ירוק (ואולם טרם בוצעו מחקרים המוכיחים השפעה זו בחולי סרטן).

במחקרים אחרים בודקים את שינוי המולקולה של הטמוזולומיד על מנת ליצור תרופה יעילה יותר לטיפול בסוגי סרטן. המחקרים במולקולות שונות אלה הראו יעילות בעת ניסויים בבעלי חיים לטיפול בגליומה, מלנומה וסרטן שד, אולם טרם הסתיימו ניסויים בבני אדם בעניין זה, נכון לשנת 2016.

## קישורים חיצוניים

* טמודל, באתר האגודה למלחמה בסרטן
* טמודל, באתר infomed
* 

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
הר אורורה

**הר אורורה **(באנגלית: **Aurora Mountain**) הוא הר ברכס בלו שבהרי הרוקי הקנדיים.
## גאוגרפיה
ההר שגובהו 2,797 מטרים מעל פני הים, הממוקם על קו פרשת המים של אמריקה, ובגבול בין פרובינציית אלברטה ופרוביינציית קולומביה הבריטית שבקנדה.

## היסטוריה
### מקור השם
ההר נקרא על שם אונייה הצי המלכותי - אה"מ אורורה - סיירת קלה שהושקה בשנת 1913 והועברה לצי המלכותי הקנדי בשנת 1920.
### טיפוס על ההר
הראשונים שעלו על ההר היו אנשי ועדת הגבולות הבינפרובינציאלית בשנת 1916.

## קישורים חיצוניים
* הר אורורה באתר peakfinder
* מידע גאוגרפי והיסטורי על הר אורורה
* נתוני מזג אוויר עדכניים על הר אורורה ומידע למטפסים

## הערות שוליים

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
הר רד מן

**הר רד מן** (באנגלית: **Red Man Mountain**; מילולית: הר האיש האדום) הוא הר שגובהו 2,891 מטרים מעל פני הים, הממוקם ברכס בלו בהרי הרוקי הקנדיים. ההר ממוקם על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה.

## היסטוריה
### מקור השם
שמו של ההר ניתן לו בשנת 1917 בשל הצבע האדום של סלעיו, ובניגוד להר וייט מן (ההר הלבן) הסמוך.
### טיפוס על ההר
הראשונים שטיפסו על ההר היו אנשי ועדת הגבולות הבינפרובינציאלית, אשר עשו זאת בשנת 1916.

## קישורים חיצוניים
* מידע על הר רדמן באתר peakfinder
* מידע גאוגרפי והיסטורי
* הר רד מן באתר summitsearch
* נתוני מזג אוויר עדכניים, ומידע למטפסים על ההר
* תצלום לוויין של הר רד מן

## הערות שוליים

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
ויקטור קוסקובסקי

**ויקטור אלכסנדרוביץ' קוסקובסקי** (ברוסית: Виктор Александрович Косаковский; נולד ב-19 ביולי 1961, לנינגרד) הוא במאי סרטים דוקומנטריים מוערך. חתן פרסי "ניקה" (1998) ו"טריומף" (1997).

## ביוגרפיה
הוא למד במכון הלנינגרדי לקולנוע, ב-1979 החל לעבוד באולפני לנינגרד לסרטים תיעודיים.

בשנת 1989 סיים את לימודי הבימוי בסדנת הבמאים והתסריטאים והיה תלמידם של הבמאים בוריס גלאנטר ולב ניקולייב. באותה שנה ביים לראשונה סרט, היה זה סרט הבכורה שלו "לוסב" המגולל את ימיו האחרונים של הפילוסוף הרוסי אלכסיי לוסב.

ב-2016, קיבל הזמנה להצטרף לאקדמיה האמריקנית לאמנויות הקולנוע

## פילמוגרפיה
* 1989 — לוסב
* 1991 — במהלך היום
* 1993 — בני בלוב
* 1997 — יום רביעי, 19.07.1961
* 1998 — פאבל וליאליה
* 2000 — אני אוהב אותך
* 2003 — שקט!
* 2005 — קדוש
* 2011 — יחי האנטיפודים!
* 2018 - אקוורלה
* 2020 - גונדה

## קישורים חיצוניים

* ויקטור קוסקובסקי באתר האנציקלופדיה הרוסית קולנוע

## הערות שוליים

קטגוריה:במאי קולנוע רוסים
קטגוריה:במאי קולנוע סובייטים
קטגוריה:רוסים שנולדו ב-1961
הפארק הפרובינציאלי הר פרני

**הפארק הפרובינציאלי הר פרני **(באנגלית: **Mount Fernie Provincial Park**) הוא פארק פרובינציאלי, בסמוך לעיירה פרני, בפרובינציית קולומביה הבריטית שבקנדה. שטחו של הפארק 1,410 דונמים.

## היסטוריה
הפארק הוקם ב-4 במאי 1959. ושטחו השתנה במהלך השנים. בעת שהוקם (בצו מספר 1006) היה שטח הפארק 2,590 דונמים, בחקיקה מה-17 במאי 2004 שונה שטח הפאקר ל-1,390 דונמים; באוקטובר 2004 תוקן שטח הפארק וכיום שטחו 1,410 דונמים.

## פעילויות נופש בפארק
פעילויות הנופש בפארק כוללות קמפינג, מסלולי הליכה, שחייה או דיג. בשל פופולריות הפארק מוגבלת תקופת המחנאות המותרת בפארק לשבעה ימים בעונת הקיץ.

## קישורים חיצוניים
* הפארק באתר ממשלת קולומביה הבריטית
* אתר רשמי של הפארק
* מידע על הפארק באתר הרשמי של העיירה פרני
* מידע על הפארק באתר hellobc

## הערות שוליים

קטגוריה:קולומביה הבריטית: פארקים פרובינציאליים
הר וייט מן (קנדה)

**הר וייט מן** (באנגלית: **White Man Mountain**; מילולית - "הר האדם הלבן") הוא הר הממוקם על הגבול בין פרובינציית אלברטה ופרובינציית קולומביה הבריטית שבקנדה, על קו פרשת המים של אמריקה.

## גאוגרפיה
גובהו של ההר 2,967 מטרים, והוא ההר ה-118 בגובהו באלברטה.

## היסטוריה
### מקור השם
שמו של ההר ניתן לו בשנת 1884 על ידי ג'ורג' מ. דוסון, והוא נקרא על שם מעבר וייט מן הנמצא מצפון להר.
### הטיפוס על ההר
הראשונים שטיפסו על ההר היו ד. קולינס (D. Collins), סי. כריסטו (C. Christu), ד. גיינר (D. Gainer), וו. ליונז (W. Lyons), בשנת 1968.

## קישורים חיצוניים
* מידע גאוגרפי והיסטורי
* מידע הר וייט מן באתר peakfinder
* נתוני מזג אוויר עדכניים, ומידע למטפסים על ההר
* וידאו ותצלומים של הר וייט מן

## הערות שוליים

קטגוריה:אלברטה: הרים
קטגוריה:קולומביה הבריטית: הרים
סאות'אנד יונייטד

ממוזער|שחקני סאות'אנד יונייטד חוגגים ניצחון
**סאות'אנד יונייטד** (באנגלית: **Southend United F.C**) הוא מועדון כדורגל אנגלי מהעיר סאות'אנד-און-סי המשחק בנשיונל ליג, הליגה החמישית בחשיבותה.

## היסטוריה
סאות'אנד נוסדה ב-19 במאי 1906 ומעולם לא השתתפה בליגה הבכירה. עם הקמתה שיחקה הקבוצה בליגה הדרומית עד שנת 1920, בסיומה העפילה לליגה השלישית אך כבר כעבור שנתיים נשרה לליגה הרביעית.

סאות'אנד המשיכה לשחק בליגה הרביעית עד שנת 1958, בסיומה העפילה הקבוצה לליגה השלישית.

בשנות השבעים והשמונים התנדנדה הקבוצה בין הליגה השלישית והרביעית.

בסיום עונת 1991/1990 העפילה הקבוצה לראשונה בתולדותיה לליגת המשנה. עלייה זאת באה אחרי ששנה קודם לכן העפילה הקבוצה מהליגה הרביעית לליגה השלישית. בכך רשמה הקבוצה עלייה של שתי ליגות בשנתיים.

בעונת 1992/1991 סיימה סאות'אנד במקום ה-12 בליגת המשנה, המקום הגבוה ביותר בתולדותיה. הקבוצה המשיכה לשחק בליגת המשנה עד עונת 1997/1996, בסיומה ירדה הקבוצה לליגה השלישית. שנה מאוחר יותר נשרה הקבוצה לליגה הרביעית.

סאות'אנד שיחקה בליגה הרביעית במשך שבע שנים ובסיום עונת 2005/2004 שבה לליגה השלישית, לאחר שניצחה בגמר הפלייאוף על העלייה לליגה השלישית את לינקולן סיטי בתוצאה 0–2. שנה מאוחר יותר סיימה ראשונה בליגה השלישית, רשמה עלייה של שתי ליגות בשנתיים ובכך שבה לליגה השנייה לאחר תשע שנות היעדרות, אך שנה מאוחר יותר נשרה שוב לליגה השלישית ומאז לא שבה יותר לליגת המשנה.

בעונת 2011/2010 נשרה הקבוצה פעם נוספת לליגה הרביעית. בסיום עונת 2015/2014 חזרה הקבוצה לליגה השלישית בה שיחקה עד עונת 2020/2019, בסיומה נשרה הקבוצה שוב לליגה הרביעית. בסיום עונת 2020/2021 השלימה הקבוצה ירידת ליגה נוספת וירדה לליגה החמישית.

## קישורים חיצוניים

*

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1906
יחסי סן מרינו – שווייץ

**יחסי סן מרינו–שווייץ** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[שווייץ|הקונפדרציה השווייצרית]]**.

## היסטוריה
עד שנת 2000 הקונסוליה השווייצרית בפירנצה ייצגה את האינטרסים של שווייץ בסן מרינו, ולאחר מכן השגריר ברומא לקח על עצמו את האחריות. הנציג הדיפלומטי של סן מרינו בשווייץ הוסמך כשגריר בשנת 1997.

שיתוף הפעולה בין שתי המדינות מתמקד במתן תמיכה הדדית למועמדים בארגונים בינלאומיים ורב-צדדיים. בנוסף, לשתי המדינות יש אינטרס לקיים מדי פעם שיחות על פיתוח יחסים הדוקים יותר עם האיחוד האירופי (שתי המדינות נחשבות לחלק מהגוש האירופי אך לא חברות באיחוד). בפרט לגבי המגזר הפיננסי, סוגיות המס, ותנועת אנשים חופשית.

## הסכמים
* 16 בדצמבר 1981 - הסכם וחילופי מכתבים בנושא ביטוח לאומי.
* 20 בדצמבר 2007 - הסכם בנוגע לשיתוף פעולה הדדי ולהחלפת מידע כספי הנוגע להלבנת הון ומימון טרור.
* 30 בנובמבר 2016 - הסכם בנוגע לחילופי מידע כספי.

## ייצוג
* סן מרינו אינה מיוצגת בשווייץ בדרג השגרירות. סן מרינו מיוצגת בשווייץ בדרג הקונסולרי באמצעות שתי קונסוליות שהיא מחזיקה בלוגאנו ובז'נבה.
* שווייץ אינה מיוצגת בסן מרינו הן בדרג השגרירות והן בדרג הקונסולרי, הגורם המייצג שלה הוא שגריר לא תושב היושב ברומא, בירת איטליה.

## קישורים חיצוניים
* Bilateral relations Switzerland–San Marino, באתר משרד החוץ השווייצרי

## הערות שוליים

קטגוריה:ערכים ללא קטגוריות פיזיות - יחסי חוץ
שקט! (סרט)

**שקט!** (ברוסית: **Тише!**) הוא סרט תיעודי רוסי, בבימויו של ויקטור קוסקובסקי, המתעד במשך 83 דקות מחלון דירה את השינוי המתרחש ברחובות העיר סנקט פטרבורג, עיר הולדתו, לקראת חגיגות 300 שנה לייסוד העיר. הסרט הוקרן לראשונה ביוון, ב-3 במרץ 2003.

זוכה פרס ניקה לסרט הדוקומנטרי הטוב ביותר.

בסרט צפו בלמעלה ממאה מדינות בעולם ובכמה מדינות אף הוקרן בבתי הקולנוע בגרמניה ובמדינות נוספות באירופה.
## אופי הסרט
ויקטור קוסקובסקי שימש הן כבמאי והן כצלם, כשהוא מצלם את השינוי ברחובות העיר מתוך חלון דירה בסנקט פטרבורג.

המצלמה מתעדת את התושבים, את השינוי בטבע, את הפועלים היוצאים לעבודתם, את שיפוץ האספלט והכביש המוביל לבית הדירות שבו שוכנת הדירה שממנה הבמאי מצלם ואת החיים ברחוב שבו מוצבת המצלמה.
## ביקורת והערכה
גילדת המבקרים של הולנד תיארה את הסרט כאחד הסרטים הטובים ביותר שהוקרנו בבתי הקולנוע בהולנד, במהלך שנת 2003.

הסרט זכה בפרסים רבים, בין השאר בפרסי הפסטיבלים שנערכו ביקטרינבורג ובסנקט פטרבורג וזכה גם בפרס השופטים בפסטיבל הסרטים של ניון בשווייץ ובפסטיבל הסרטים שבפירנצה, איטליה.

האקדמיה הרוסית לקולנוע העניקה לסרט את פרס ניקה לסרט התיעודי הטוב ביותר.

## קישורים חיצוניים

*הסרט באתר ערוץ התרבות של VGTRK

קטגוריה:סרטים תיעודיים
קטגוריה:סרטי 2003
קטגוריה:סרטים ברוסית
קטגוריה:סרטים רוסיים
עונת 1947/1948 בליגת ארץ ישראל בכדורגל

**עונת 1947/1948 ב[[ליגת ארץ ישראל בכדורגל]]** (כונתה גם **ליגה א**') הייתה מיועדת להיות העונה ה-12 של הליגה הבכירה בכדורגל בארץ ישראל לקראת סוף תקופת המנדט.

הליגה הייתה מיועדת להיות הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה, לאחר עיכובים בגלל מחלוקות של המרכזים, ב-4 באוקטובר 1947 והופסקה לאחר המחזור השביעי ב-3 בינואר 1948.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה שיחקו 14 קבוצות ממספר מחוזות שונים.

עם פרוץ מלחמת העצמאות ב-30 בנובמבר 1947 החלו הגבלות תנועה על שחקני הקבוצות במשחקם נגד קבוצות ממחוז אחר, והפרעות לוגיסטיות שלא אפשרו משחקים ראויים. כמו כן השלטון הבריטי בארץ הוציא את תנועת בית"ר אל מחוץ לחוק מה שהוציא את קבוצות בית"ר מהליגה (בית"ר תל אביב, בית"ר ירושלים ששיחקה בליגה ב' – ליגת המשנה) למרות זאת קבוצות אלו שינו את שמם (ל"נורדיה תל אביב / ירושלים") וניסו להמשיך לשחק ככל שיתאפשר. 

הליגה שוחקה רק כ-3 עד 7 מחזורים (כל קבוצה הספיקה מס' שונה של משחקים) והופסקה כאשר בית"ר תל אביב (בשמה החדש "נורדיה תל אביב") במקום הראשון בליגה.

מפאת אי קיום סדיר של הליגה, לא הוכרזה אלופה מעולם לעונה זו. לא בליגה הרגילה ולא בליגת החירום.

המשך קיום משחקי כדורגל תחת המדינה החדשה, בוצע רק כשנה לאחר מכן במאי 1949 כחלק מעונת 1949/1950 שהייתה הליגה הראשונה שהגיע לסיומה לאחר הקמת מדינת ישראל.

## טבלת הליגה בעת הפסקתה

## ליגת החירום
לאחר נטישת הליגה הסדירה לעונה זו, בוצע ניסיון נוסף, בכל זאת לקיים ליגה בכדורגל על ידי ההתאחדות לכדורגל החדשה שכעת הייתה כפופה למדינת ישראל החדשה.
ההתאחדות הודיע על קיום "ליגת חירום", שכללה 7 קבוצות ממחוז תל אביב והמרכז, והחלה ב-14 בפברואר 1948.

הרעיון היה שקירבה גאוגרפית של מגרשי המועדונים תאפשר לקיים משחקים בין זמני המלחמה.
רעיון זה התברר כלא ישים, וליגה זו ננטשה אף היא, לאחר המחזור ה-5, ב-17 באפריל 1948.
### טבלת ליגת החירום בעת הפסקתה

## הערות שוליים

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1947
קטגוריה:תחרויות כדורגל ב-1948
רכס ביברפוט

**רכס בִּיבֶרפוּט** או **רכס בִּיווֶרפוּט** (באנגלית: **Beaverfoot Range**; מילולית: "כף רגל הבונה") הוא רכס ההרים בהרי הרוקי הקנדיים, הממוקם בדרום מזרח פרובינציית קולומביה הבריטית שבקנדה.

## גאוגרפיה
הרכס משתרע בין עמק הארזים (עמק סידר - Cedared Creek) הסמוך לעיירה ספילימאצ'ין צפונית לנהר קיקינג הורס.
ברכס מצויים ההרים והפסגות הבאות:

## היסטוריה
### מקור השם
הרכס נקרא "הרי רכס ביברפוט" על שם נהר ביברפוט הסמוך. שמו של הרכס אומץ רשמית ב-30 ביוני 1904. השם שונה ל"הרי ביברפוט" ב-31 במרץ 1924 ושונה שוב ל"רכס ביברפוט" ב-3 באפריל 1952.

## קישורים חיצוניים
* רכס ביברפוט באתר השמות הרשמי של ממשלת קולומביה הבריטית
* רכס ביברפוט באתר summitsearch
* מידע למטיילים ברכס ביברפוט באתר travelingluck
* מידע למטפסים על רכס ביברפוט באתר peakbagger
* מפה טופוגרפית - רכס ביברפוט
* מזג אוויר עדכני עבור רכס ביברפוט
* תחזית מזג אוויר עדכנית עבור רכס ביברפוט
** סטטיסטיקות מזג אוויר עבור רכס ביברפוט

## הערות שוליים

ביברפוט
ביברפוט
הר קנט (איי פוקלנד)

שמאל|ממוזער|300x300 פיקסלים|מיקומו של הר קנט
**הר קנט** (באנגלית: **Mount Kent**) הוא הר באי פוקלנד המזרחי שבאיי פוקלנד.

## גאוגרפיה
ההר נמצא צפונית להר צ'לנג'ר, ועליו נערך קרב הר הארייט במהלך מלחמת פוקלנד, ולכן חלק מאזור ההר ממוקש.

## קישורים חיצוניים
*  הר קנט באתר הBBC
*  הליקופטרים צבאיים נוחתים על הר קנט
* נתוני מזג אוויר עדכניים עבור הר קנט
קנט
קטגוריה:הרים
רכס קאנאנאסקיס

**רכס קאנאנאסקיס** (באנגלית: **Kananaskis Range**) הוא רכס ההרים מערבית לנהר קאנאנאסקיס, בהרי הרוקי הקנדיים. הרכס ממוקם בפרובינציית אלברטה שבקנדה.

## גאוגרפיה
שטחו של הרכס 512 קמ"ר, אורכו (מצפון לדרום) - 44 ק"מ, ורוחבו (ממזרח למערב) - 25 ק"מ.

הרי הרכס העיקריים הם:

## היסטוריה
### שמות הרי הרכס
הר בוגרט קרוי על שם די. בוגרט דאולינג (D.B. Dowling), בוגרט היה שם אמו לפני שנישאה, ושמו האמצעי - דאולינג חקר את האזור בשנת 1900 עבור החברה הגיאוגרפית של קנדה.
הר טאוור קרוי על שם פרנסיס ג'ורג' טאוורס (Francis George Towers), מראשוני המתיישבים באזור, וכן הר מקדוגל קרוי על שם מתיישב אחר באזור - ארצ'י מקדוגל.
רבות מפסגות הרכס נקראות על שם ספינות ואנשים שהשתתפו בקרב יוטלנד.

## קישורים חיצוניים

* מידע על רכס קאנאנאסקיס באתר peakbagger
* מידע על רכס קאנאנאסקיס למטפסי הרים באתר summitpost
* תצלום לוויין של רכס קאנאנאסקיס
* סקי ברכס קאנאנאסקיס
* נתוני מזג אוויר עדכניים בהרי רכס קאנאנאסקיס

## הערות שוליים

קאנאנאסקיס
קטגוריה:אלברטה: הרים
קאנאנאסקיס
ועידת קרקוב

בעיר קרקוב, בשל מיקומה המרכזי, התקיימו מספר ועידות, בהן ציוניות
יחסי מצרים–שווייץ

**יחסי מצרים–שווייץ** הם היחסים הדיפלומטיים הרשמיים שבין **[[מצרים|רפובליקת מצרים הערבית]]** לבין **[[שווייץ|הקונפדרציה השווייצרית]]**.

## היסטוריה
היחסים הדיפלומטיים הרשמיים שבין שתי המדינות כוננו ב-1909 (כשמצרים הייתה בשליטת הטורקים).

שווייץ לקחה חלק גדול במאבק המצרים לעצמאות. בשנת 1923 התקיימה ועידת שלום בלוזאן, שם ויתרה טורקיה על כל הזכויות הנוגעות למצרים. ב-1924 הכירה שווייץ בעצמאותה של מצרים וב-1934 חתמו שתי המדינות על הסכם ידידות.

הודות לנייטרליות שלה ייצגה שווייץ את האינטרסים של כמה מדינות במצרים במהלך מלחמת העולם השנייה, כולל אלה של איטליה, בולגריה ורומניה. מאוחר יותר ייצגה במצרים את האינטרסים של צרפת (1956-63), בלגיה (1961-64), טורקיה (1961-63), בריטניה (1956-59) וניו זילנד (1956-59).

טבח התיירים בלוקסור היה פעולת טרור קטלנית אשר התרחשה ב-17 בנובמבר 1997 באזור דיר אל-בחרי, אתר ארכאולוגי מפורסם שליד העיר לוקסור במצרים. בשעה 08:45 בבוקר, חוליה בת שישה חברים של ארגון אל-ג'מאעה אל-אסלאמיה המצרי, הלבושים במדי שירותי הביטחון תקפה קבוצת תיירים גדולה, שביקרה במקדש חשתפסות, בעזרת רובים אוטומטיים וסכינים. החוליה הצליחה להרוג 62 איש, מהם ארבעה מצרים ושלושים ושישה תיירים שווייצרים.

## ייצוג
* שווייץ מיוצגת במצרים בדרג השגרירות באמצעות שגרירות רשמית שהיא מחזיקה בקהיר, בירת המדינה.
* מצרים מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים

* Bilateral relations Switzerland–Egypt, באתר משרד החוץ השווייצרי

## הערות שוליים

קטגוריה:ערכים ללא קטגוריות פיזיות - יחסי חוץ
פורמולה 1 עונת 1960

**עונת 1960** היא העונה האחת עשרה של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ק ברבהאם וקבוצת קופר-קלימקס הצליחו לזכות בתואר האליפות בפעם השנייה ברציפות.

## המרוצים בעונה

## תקציר העונה
העונה הייתה האחרונה בה נעשה שימוש במנועים בנפח 2.5 ליטר. קבוצת קופר, לוטוס, פורשה ו-BRM עשו שימוש במנועים אחוריים, בעוד אסטון מרטין וסקארב השתמשו במנועים קדמיים. סטירלינג מוס השיג עבור לוטוס את הניצחון הראשון בגרנד פרי מונקו והשיג ניצחון נוסף בגרנד פרי ארצות הברית. קבוצת קופר ניצחה שישה מתוך שמונת המרוצים הנותרים בעונה. הקבוצות האירופאיות לא לקחו חלק במרוץ האינידאנפוליס 500, שנחשב לחלק מהאליפות בפעם האחרונה. הקבוצות הבריטיות החרימו גם את הגרנד פרי האיטלקי ואיפשרו לקבוצת פרארי להשיג את הניצחון היחיד שלה בעונה.

שלושה נהגים נהרגו במהלך העונה. הארי של האמריקאי נהרג במהלך מרוץ, שלא נכלל בסבב האליפות, במסלול סילברסטון. בגרנד פרי בלגיה מצאו את מותם כריס בריסטוב ואלן סטייסי. סטירלינג מוס נפצע קשה במהלך האימון לקראת המרוץ והפסיד את מרבית המשך העונה.

## דירוג האליפות
### שיטת הניקוד
שיטת הניקוד השתנתה לקראת העונה - נוספה נקודה לנהגים שסיימו במקום השישי. מנגד בוטלה נקודת הבונוס לנהג שקבע את זמן ההקפה מהירה. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### אליפות היצרנים
הניקוד באליפות היצרנים ניתן לששת המקומות הראשונים בכל מרוץ (למעט האינדיאנפוליס 500), בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. לצורך קביעת האלופה נלקחו בחשבון רק 6 התוצאות הגבוהות ביותר. מרוץ האינדינאפוליס 500, נחשב לחלק מהעונה, אך לא נכלל בחלוקת הנוקודת ליצרנים.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1960 בספורט
אולדסמוביל ויקינג

**אולדסמוביל ויקינג** (באנגלית: **Viking**) היא מכונית סלון, אשר יוצרה במספר תצורות בעלת מנוע בעירה פנימית, תוצרת חטיבת הרכב האמריקאית, אולדסמוביל, של קונצרן הרכב ג'נרל מוטורס, בין השנים 1929–1931.

## ייצור "אולדסמוביל ויקינג"
בשנת 1929 יוצרו 4,058 יחידות, (מחיר: 1,595 דולר ליחידה).

בשנת 1930 יוצרו 2,813 יחידות, (מחיר: 1,695 דולר ליחידה).

בשנת 1931 יוצרו 353 יחידות.

## תצורות אולדסמוביל ויקינג
* סדאן - 4 דלתות.
* סדאו - 4 דלתות דה-לוקס.
* קופה - 4 דלתות.
* קופה - 4 דלתות דה-לוקס.
* קבריולה-קופה (2 מושבים + 2 מושבים נפתחים מתא מטען אחורי).
* קבריולה-קופה דה-לוקס (2 מושבים + 2 מושבים נפתחים מתא מטען אחורי).

## ג'נרל מוטורס
**ג'נרל מוטורס** (באנגלית: **General Motors**, ובקיצור **GM**) היא יצרנית רכב בינלאומית שבסיסה בארצות הברית. החברה נוסדה בשנת 1908 על ידי ויליאם דוראנט.

המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC.

חטיבת "אולדסמוביל" פורקה בשנת 2004, חטיבת פונטיאק פורקה בשנת 2010.

## קישורים חיצוניים

## הערות שוליים

קטגוריה:דגמי מכוניות שהושקו ב-1929
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות אמריקאיות
קטגוריה:רכבי אולדסמוביל
קרולינה אוגוסטה, נסיכת בוואריה

**קרולינה אוגוסטה, נסיכת בוואריה** (בגרמנית: **Karoline Auguste Prinzessin von Bayern**; 8 בפברואר 1792 - 9 בפברואר 1873), הייתה נסיכה בווארית ואשתו של וילהלם הראשון, מלך וירטמברג, ולאחר מכן אשתו של פרנץ הראשון, קיסר אוסטריה.

## ביוגרפיה
קרולינה אוגוסטה נולדה ב-8 בפברואר 1792 במנהיים, למקסימיליאן הראשון, מלך בוואריה ולאוגוסטה וילהלמינה, נסיכת הסן-דרמשטדט, בתם של גאורג וילהלם, רוזן הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים. היא הייתה אחותם של אליזבת, מלכת פרוסיה (אשתו של פרידריך וילהלם הרביעי, מלך פרוסיה) ושל סופי, נסיכת בוואריה, אמם של הקיסרים פרנץ יוזף הראשון, קיסר אוסטריה ומקסימיליאן הראשון, קיסר מקסיקו.

ב-8 ביוני 1808 התחתנה קרולינה אוגוסטה עם וילהלם, נסיך הכתר של וירטמברג, אך לא היו להם ילדים, ובשנת 1814 התגרשו השניים, לאחר שקיבלו היתר מהאפיפיור.

ב-29 באוקטובר 1816 התחתנה קרולינה אוגוסטה עם פרנץ הראשון, קיסר אוסטריה, אך למרות שהנישואים היו מוצלחים לא היו להם ילדים. היא נעשתה פופולרית באוסטריה, והייתה פעילה בעבודה סוציאלית; היא הקימה מספר בתי חולים ובתי מגורים לעניים. לאחר מותו של בעלה בשנת 1835, היא עברה להתגורר בזלצבורג, וחיה שם בשקט עד מותה ב-9 בפברואר 1873, ביום שאחרי יום הולדתה ה-81.

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:נסיכות בוואריה
קטגוריה:ילידות 1792
קטגוריה:נפטרות ב-1873
יחסי החוץ של גרמניה

**יחסי החוץ של גרמניה** הם יחסי החוץ של **[[גרמניה|הרפובליקה הפדרלית של גרמניה]]**.

גרמניה היא מדינה אירופאית החברה באיחוד האירופי, G20, G8 הארגון לשיתוף פעולה ולפיתוח כלכלי, נאט"ו והאומות המאוחדות.

גרמניה מחזיקה בכ-229 משלחות דיפלומטיות ומקיימת יחסים עם כ-190 מדינות ברחבי העולם. כאחת המדינות המתועשות בעולם, היא מוכרת כמעצמה מרכזית בענייני מרכז אירופה בעולם.

## היררכיה
ממוזער|346x346 פיקסלים|דרכון גרמני

### הקבינט הפדרלי
שלושה משרדי ממשלה אחראים להנחיית מדיניות החוץ הגרמנית: משרד הביטחון, המשרד לשיתוף פעולה כלכלי ומשרד החוץ הפדרלי. בפועל, רוב המחלקות הפדרליות הגרמניות ממלאות תפקיד כלשהו בעיצוב מדיניות החוץ במובן זה שנותרו רק כמה תחומי מדיניות שנותרו מחוץ לתחום השיפוט הבינלאומי.

### בונדסטאג
בהתייחסות למדיניות החוץ, פועל הבונדסטאג ביכולת פיקוחית. כל אחת מוועדותיה, ובראשן ועדת יחסי החוץ, מפקחת על מדיניות החוץ של המדינה. הסכמת הבונדסטאג נדרשת כדי לאשרר אמנות בינלאומיות.

### ארגונים לא ממשלתיים
בגרמניה יש רפסודה של ארגונים לא ממשלתיים העוסקים בסוגיות מדיניות החוץ. ארגונים לא ממשלתיים אלה כוללים צוותי חשיבה (המועצה הגרמנית ליחסי חוץ), ארגוני שדולה חד-צדדיים (אמנסטי אינטרנשיונל) וכן ארגונים נוספים המקיימים קשרים דו-צדדיים חזקים בין גרמניה לבין מדינות אחרות.

המטרה הכוללת של הארגונים הלא-ממשלתיים העוסקים במדיניות החוץ של גרמניה, היא לשכנע את מקבלי ההחלטות לפעול לפי השקפותיהם.

## יוזמות גלובליות
### סיוע הומניטארי
גרמניה היא התורמת הגדולה ביותר לארגון האומות המאוחדות ויש לה כמה סוכנויות פיתוח העובדות באפריקה ובמזרח התיכון. ממשלת גרמניה רואה במדיניות הפיתוח אחריות משותפת של הקהילה הבינלאומית.
### מעורבות אקולוגית

## ארגונים בינלאומיים
גרמניה היא חברה במועצת אירופה, האיחוד האירופי, G8, G20, נאט"ו, האומות המאוחדות, הבנק העולמי וארגון הסחר העולמי.
### האיחוד האירופי

שיתוף פעולה של שלום עם שכנותיה היא אחת המטרות של גרמניה, וגרמניה נמצאת בחוד החנית של האינטגרציה האירופית:
*אמנת מאסטריכט
רוב הסוגיות החברתיות העומדות בפני מדינות אירופה בכלל: הגירה, אוכלוסיות מזדקנות, אימוץ מערכות רווחה ופנסיה - כולן חשובות בגרמניה. גרמניה שואפת לשמור על השלום באמצעות "העמקת" האינטגרציה בין חבריה הנוכחיים של המדינות החברות באיחוד האירופי.

### נאט"ו
ע״פ הדוקטרינה שנקבעה בהנחיות מדיניות ההגנה לשנת 2003, גרמניה מעדיפה להעניק עדיפות לשותפות הטרנסאטלנטית עם ארצות הברית באמצעות האמנה הצפון אטלנטית. עם זאת, גרמניה מקדישה תשומת לב גוברת לתיאום מדיניותה עם האיחוד האירופי באמצעות מדיניות החוץ והביטחון המשותפת.

### האו״ם
ממשלת גרמניה החלה ביוזמה להשגת מושב קבוע במועצת הביטחון של האו"ם, במסגרת הרפורמות שעבר האו"ם. הדבר יחייב אישור של רוב של כ-2 שליש מהמדינות החברות ואישור של חמש המדינות בעלות סמכויות הווטו במועצת הביטחון.

## יחסי מדינות
### המזרח התיכון

### אסיה

### אירופה

### אפריקה

### אמריקה

### אוקיאניה

## קישורים חיצוניים

* 

ֿמשרד החוץ של גרמניה

## הערות שוליים

גרמניה
אולדסמוביל Curved Dash

**אולדסמוביל Curved Dash** באנגלית: **Oldsmobile Curved Dash**) – היא מכונית פתוחה, 2 מושבים, בעלת מנוע בעירה פנימית, אשר יוצרה על ידי יצרנית הרכב האמריקאית, "אולדסמוביל" (באנגלית: **Oldsmobile**) בין השנים 1901–1907.

מהדגם יוצרו כ־19,000 יחידות.

## אולדסמוביל Curved Dash
מחיר היחידה בהשקה עמד על כ-650 דולר.

דגם ה"אולדסמוביל Curved Dash" היה הדגם הראשון לתקופה, שייצר כלי רכב בייצור המוני.

בשנת 1901 נמכרו 425 יחידות. בשנת 1902 נמכרו 2,500 יחידות.

## היסטוריה

"אולדסמוביל" נוסדה בשנת 1897 על ידי "Ransom E. Olds", כחברה עצמאית לייצור כלי-רכב.

משנת 1908 נרכשה חברת "אולדסמוביל" על ידי "ויליאם דוראנט" והפכה לחטיבה לייצור כלי רכב תחת קונצרן הרכב האמריקאי ג'נרל מוטורס.

## דגמי "אולדסמוביל Curved Dash"
* "Model R", יוצרו 6,850 יחידות (יוצר בין השנים 1901–1903)
* "Model 6C", יוצרו 2,234 יחידות (יוצר בשנת 1904)
* "Model B", יוצרו 6,600 יחידות (יוצר בין השנים 1905–1906)
* "Model F" (יוצר בשנת 1907)

## תמונות

קובץ:Bulletin - United States National Museum (1957) (20513929901).jpg | דגם "אולדסמוביל Curved Dash"
קובץ:1902 Oldsmobile R 5hp, 1563cc, 45kmh p1.JPG| דגם "אולדסמוביל Curved Dash", שנת 1902
קובץ:Oldsmobile 1902-1228.jpg| מודעת פרסום לדגם "אולדסמוביל Curved Dash", שנת 1902
קובץ:050924-100215.jpg | מנוע אולדסמוביל Curved Dash
קובץ:Oldsmobile Curved Dash Runabout 1904 2.jpg | דגם "אולדסמוביל Curved Dash", שנת 1904
קובץ:Oldsmobile Curved Dash (1904) at Autoworld Brussels (8397721203).jpg  | דגם "אולדסמוביל Curved Dash", שנת 1904
קובץ:Oldsmobile Ad 1905.jpg | מודעת פרסום לדגם "אולדסמוביל Curved Dash", שנת 1905
קובץ:Verkehrsmuseum Dresden -Straßenverkehr - Excelsior - DSC4888.jpg | דגם "אולדסמוביל Curved Dash"
קובץ:1905 Oldsmobile Country Life.jpg | דגם "אולדסמוביל Curved Dash", שנת 1905
קובץ:In My Merry Oldsmobile a2701-1-72dpi.jpeg | גיליון תווים "In My Merry Oldsmobile", שנת 1905 (בתמונה: דגם "אולדסמוביל Curved Dash"


## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1901
קטגוריה:מכוניות מיקרו
קטגוריה:מכוניות קבריולה
קטגוריה:מכוניות מנוע אחורי
קטגוריה:מכוניות אמריקאיות
Curved Dash